за нефт и газ. Той е дългогодишен познат на Владимир Путин и негов приближен. Той служи заедно с Путин в КГБ през 80-те години на XX век. Г-н Токарев е един от руските държавни олигарси, които контролират големи държавни активи през първото десетилетие на XXI век с консолидирането на властта на президента Путин и които действат в тясно партньорство с руската държава. Г-н Токарев е начело на Transneft, едно от най-важните руски дружества, контролирани от правителството, което транспортира значителни количества руски нефт по добре развита нефтопроводна мрежа.
 Дружеството Transneft на Николай Токарев е един от най-големите спонсори на дворцовия комплекс до Геленджик, който се счита, че се използва лично от президента Путин. Той извлича ползи от близостта си с руските власти. Близки роднини и познати на г-н Токарев са се обогатили благодарение на договорите, подписани с държавните дружества.
 Следователно той активно подкрепя материално или финансово и извлича ползи от вземащите решения лица в Русия, отговорни за анексирането на Крим и за дестабилизирането на Украйна.
 28.2.2022 г.
 673.
 Alisher USMANOV
 (руски: Алишер Бурханович УСМАНОВ; узбекски: Alisher USMONOV)
 Дата на раждане: 9.9.1953 г.
 Място на раждане: Чуст, Узбекска ССР, Съветски съюз
 Длъжност: Руски олигарх
 Алишер Усманов e прокремълски олигарх с особено тесни връзки с руския президент Владимир Путин. Той е наричан един от любимите олигарси на Владимир Путин. Той се счита за един от руските бизнесмени държавни служители, на които е възложено обслужването на финансови потоци, но чиито позиции зависят от волята на президента. Твърди се, че г-н Усманов е служил за фасада на президента Путин и е разрешавал негови бизнес проблеми. Според досиетата на FinCEN той е платил 6 милиона щатски долара на влиятелния съветник на Владимир Путин Валентин Юмашев. Дмитрий Медведев, заместник-председател на Съвета за сигурност на Русия и бивш президент и министър-председател на Русия, е извличал облаги от личното използване на луксозни резиденции, контролирани от г-н Усманов.
 Следователно той активно подкрепя материално или финансово вземащите решения лица в Русия, отговорни за анексирането на Крим и за дестабилизирането на Украйна.
 28.2.2022 г.
 Г-н Усманов има интереси в дружества в областта на желязната руда и стоманата, медиите и интернет. Неговият най-голям хординг е стоманеният гигант Metalloinvest. Когато г-н Усманов пое контрола на бизнес ежедневника Kommersant, свободата на редакторския състав беше ограничена, а вестникът зае явно прокремълска позиция. Kommersant под собствеността на г-н Усманов публикува пропагандистка антиукраинска статия на на Дмитрий Медведев, в която бившият президент на Русия твърди, че е безсмислено да се участва в преговори с действащите украински власти, които по негово мнение са под пряк чуждестранен контрол.
 Следователно той подкрепя активно политиките на руското правителство на дестабилизиране на Украйна.
 674.
 Petr Olegovich AVEN
 (Пëтр Олегович АВЕН)
 Дата на раждане: 16.3. 1955 г.
 Място на раждане: Москва, Руска федерация
 Длъжност: Олигарх, близък до Владимир Путин. Един от основните акционери в Alfa Group.
 Пол: мъжки
 Пëтр Авен е един от най-близките олигарси на Владимир Путин. Той е важен акционер в Alfa Group, която включва една от най-големите руски банки Alfa Bank. Той е един от около 50 заможни руски бизнесмени, които